Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 540/2001 Z. z. o štátnej štatistike v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	95  / 9 	
Počet vyhodnotených pripomienok	94 	
		
Počet akceptovaných pripomienok, z toho zásadných	77  / 9 	
Počet čiastočne akceptovaných pripomienok, z toho zásadných	5  / 0 	
Počet neakceptovaných pripomienok, z toho zásadných	12  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	15 (15o,0z) 	 	 	 	
2 .	Ministerstvo vnútra Slovenskej republiky 	5 (5o,0z) 	 	 	 	
3 .	Ministerstvo financií Slovenskej republiky 	9 (7o,2z) 	 	 	 	
4 .	Ministerstvo kultúry Slovenskej republiky 	5 (5o,0z) 	 	 	 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	4 (3o,1z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	3 (3o,0z) 	 	 	 	
8 .	Ministerstvo obrany Slovenskej republiky 	10 (10o,0z) 	 	 	 	
9 .	Ministerstvo zahraničných vecí a európskych záležitostí Slovenskej republiky 	5 (5o,0z) 	 	 	 	
10 .	Ministerstvo práce, sociálnych vecí a rodiny Slovenskej republiky 	4 (4o,0z) 	 	 	 	
11 .	Ministerstvo životného prostredia Slovenskej republiky  	 	 	x 	 	
12 .	Ministerstvo školstva, vedy, výskumu a športu Slovenskej republiky 	3 (3o,0z) 	 	 	 	
13 .	Ministerstvo zdravotníctva Slovenskej republiky 	7 (3o,4z) 	 	 	 	
14 .	Úrad vlády Slovenskej republiky 	3 (3o,0z) 	 	 	 	
15 .	Protimonopolný úrad Slovenskej republiky 	 	 	x 	 	
16 .	Štatistický úrad Slovenskej republiky 	 	 	 	x 	
17 .	Úrad geodézie, kartografie a katastra Slovenskej republiky 	 	 	x 	 	
18 .	Úrad jadrového dozoru Slovenskej republiky 	3 (3o,0z) 	 	 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
20 .	Úrad pre verejné obstarávanie 	 	 	x 	 	
21 .	Úrad priemyselného vlastníctva Slovenskej republiky 	 	 	x 	 	
22 .	Správa štátnych hmotných rezerv Slovenskej republiky 	 	 	 	x 	
23 .	Národný bezpečnostný úrad 	 	 	x 	 	
24 .	Národná banka Slovenska 	 	 	x 	 	
25 .	Odbor aproximácie práva sekcie vládnej legislatívy Úradu vlády SR 	6 (6o,0z) 	 	 	 	
26 .	Najvyšší kontrolný úrad Slovenskej republiky 	 	 	x 	 	
27 .	Najvyšší súd Slovenskej republiky 	 	 	x 	 	
28 .	Generálna prokuratúra Slovenskej republiky 	9 (9o,0z) 	 	 	 	
29 .	Konfederácia odborových zväzov Slovenskej republiky 	1 (1o,0z) 	 	 	 	
30 .	Asociácia zamestnávateľských zväzov a združení Slovenskej republiky 	 	 	x 	 	
31 .	Sociálna poisťovňa 	 	 	x 	 	
32 .	Republiková únia zamestnávateľov 	 	 	 	x 	
33 .	Odbor zmeny klímy 	 	 	 	x 	
34 .	Úrad na ochranu osobných údajov Slovenskej republiky 	3 (1o,2z) 	 	 	 	
	SPOLU	95 (86o,9z) 	0 (0o,0z) 	13 	4 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	K celému materiálu 
Dokument môže mať ústnu a písomnú formu a písomná forma môže mať listinnú a elektronickú podobu. 
Nakoľko v texte materiálu sa v rôznych podobách používajú spojenia "papierová podoba", "elektronická podoba" a "písomná podoba", navrhujeme úpravu všetkých častí materiálu tak, aby boli tieto pojmy jasne použité. 	O 	A 	 	
MS SR 	K bodu 5 vlastného materiálu 
Odporúčame prehodnotiť normatívny obsah navrhovaného ustanovenia. 
Požiadavka “pridržiavať sa” nie je v danom prípade vhodne použitá, ministerstvá a ústredné orgány štátnej správy sú buď povinné tieto dokumenty dodržiavať alebo nie. Alternatívne dávame predkladateľovi na zváženie vypustiť navrhované ustanovenie bez náhrady. 

V prípade ponechania ustanovenia v návrhu odporúčame, aby bol text poznámky pod čiarou k odkazu 1aa zosúladený s požiadavkami bodu 22 Prílohy č. 5 k Legislatívnym pravidlám vlády - Legislatívnotechnické pokyny. 
Z navrhovaného textu nie je jasné, či v predmetnej poznámke pod čiarou ide o taxatívny alebo demonštratívny výpočet.  	O 	A 	Novelizačný bod bol vypustený. 	
MS SR 	K bodu 14 vlastného materiálu 
V navrhovanom odseku 2 žiadame spojenie "tak o tom informuje úrad" nahradiť spojením "informuje o tom úrad". Ide o štylistickú pripomienku. 	O 	A 	 	
MS SR 	K bodu 19 vlastného materiálu 
Navrhujeme, aby sa predmetným novelizačným bodom slová "Ministerstvo výstavby a regionálneho rozvoja Slovenskej republiky," nahradili slovami "Úradu vlády Slovenskej republiky a". Uvedené ustanovenie by sa tak stalo prehľadnejším. 	O 	N 	Text je v súlade s Legislatívnymi pravidlami vlády SR. 	
MS SR 	K bodu 20 vlastného materiálu 
Navrhujeme, aby uvádzacia veta znela nasledovne: "V § 29 ods. 1 sa za prvú vetu vkladá nová druhá veta". Uvedená pripomienka je v súlade s bodom 34 Prílohy č. 5 k Legislatívnym pravidlám vlády Slovenskej republiky - Legislatívnotechnické pokyny. 	O 	N 	Text je v súlade s Legislatívnymi pravidlami vlády, pretože § 29 ods. 1 má len jednu vetu. 	
MS SR 	K bodu 21 vlastného materiálu 
Žiadame spojenie "jej rámci" nahradiť spojením "rámci výkonu tejto činnosti". 
Dávame navrhovateľovi na zváženie reformuláciu spojenia "ktorý mimo rozumných pochybností preukáže", nakoľko uvedené nie je dostatočne zrozumiteľné. 	O 	A 	 	
MS SR 	K predkladacej správe 
V siedmom odstavci navrhujeme spojenie ", a je už v súčasnosti," nahradiť spojením "a už v súčasnosti je". Ide o štylistickú pripomienku. 
Rovnako dávame na zváženie v druhej vete siedmeho odstavca nahradenie slova "ako" slovom "tak" a nahradenie slova "tak" slovom "ako". 	O 	A 	 	
MS SR 	K všeobecnej časti dôvodovej správy 
1. V druhom odseku dávame na zváženie vypustenie slova "nezanedbateľné", nakoľko nie je štylisticky vhodne použité. 
Navrhujeme vypustenie spojenia "je jednočlenná a". 
Slová "ktorých transpozícia je vylúčená" navrhujeme nahradiť spojením "ktoré sú priamo záväzné". 
Spojenie "Ich plné uplatnenia si však vyžadujú" žiadame nahradiť spojením "Ich aplikácia si však vyžaduje". 

2. V treťom odseku navrhujeme za slovo "metodiky" vložiť slovo "na". 

3. V štvrtom odseku navrhujeme spojenie ", a je už v súčasnosti," nahradiť spojením "a už v súčasnosti je". Ide o štylistickú pripomienku. 
Rovnako dávame na zváženie v druhej vete siedmeho odstavca nahradenie slova "ako" slovom "tak" a nahradenie slova "tak" slovom "ako". 	O 	ČA 	Akceptované boli pripomienky, okrem nahradenia slov "ktorých transpozícia je vylúčená" slovami "ktoré sú priamo záväzné", kde predkladateľ upravil text iným spôsobom a vloženie slova "na" za slovo "metodiky" považuje predkladateľ za nadbytočné. 	
MS SR 	K osobitnej časti dôvodovej správy K bodu 1 
Spojenie "podľa právneho poriadku Slovenskej republiky, teda hlavne" navrhujeme nahradiť spojením "v zmysle". 	O 	A 	 	
MS SR 	K osobitnej časti dôvodovej správy K bodu 4 
V predmetnej časti dôvodovej správy žiadame slovo "zrušiť" nahradiť slovom "vypustiť". 
Spojenie "lebo táto zavádzala použitie výrazu" navrhujeme nahradiť spojením "nakoľko je použitá". 
Žiadame upraviť odkaz na zákon, nakoľko predpis na ktorý by sa malo v danom kontexte odkazovať je zákon č. 575/2001 Z. z. 
 	O 	A 	 	
MS SR 	K osobitnej časti dôvodovej správy K bodu 5 
Za slovo "únii" navrhujeme vložiť slovo "sa". 	O 	A 	Novelizačný bod bol vypustený. 	
MS SR 	K osobitnej časti dôvodovej správy K bodu 11 
Navrhujeme spojenie "ktoré vykonáva Eurostat" nahradiť spojením "ktorých zber a zhromažďovanie vykonáva Eurostat". Ide o štylistickú pripomienku. 	O 	A 	Pripomienka akceptované inou zmenou textu. 	
MS SR 	K osobitnej časti dôvodovej správy K bodu 13 
V poslednej časti textu navrhujeme spojenie "sa vystaví sankciám" nahradiť spojením "vystaví sa možnosti uloženia sankcií." 	O 	A 	 	
MS SR 	Ku komuniké 
V návrhu komuniké navrhujeme spojenie "sú potreby" nahradiť slovami "je zvýšenie". 	O 	A 	 	
MS SR 	K bodu 16 vlastného materiálu 
Odporúčame zmeniť znenie splnomocnenia na vydanie vykonávacieho predpisu. 
Máme za to, že v návrhu zákona by malo byť jasne určené, že úrad vydá vykonávací predpis, alebo má byť daná problematika v celom rozsahu upravená v návrhu zákona. 
Navrhovaná formulácia, ktorá upravuje možnosť úradu vydať vykonávací predpis nie je z tohto hľadiska vhodne zvolená. 	O 	A 	 	
MV SR 	Všeobecne k návrhu:  
V nadväznosti na navrhovanú zmenu v § 4 ods. 3 a § 11 ods. 2, kde podľa návrhu je doplnené „ostatné ústredné orgány štátnej správy“, za účelom zjednotenia návrhu navrhujeme takéto doplnenie zhodne aj v § 3 ods. 2, § 4 ods. 2, § 11 ods. 1, V § 12 ods. 1, ods. 2 a ods. 3, § 17 ods. 2 a § 19 ods. 1. 	O 	N 	Text je upravený novelizačným bodom 4, ktorým sa v § 3 ods. 1 slovo "ministerstvá" vo všetkých tvaroch v celom texte zákona nahrádza slovami "ministerstvá, ostatné ústredné orgány štátnej správy" v príslušnom tvare. 	
MV SR 	K čl. I bodu 1:  
V bode 1 návrhu sa novým spôsobom vymedzuje pojem spravodajská jednotka. Podľa uvedeného ustanovenia je spravodajskou jednotkou aj fyzická osoba. Dávame na zváženie, či by nové vymedzenie pojmu spravodajskej jednotky nemohlo byť expessis verbis doplnené o fyzickú osobu – podnikateľa. Pripomienka súvisí aj s identifikáciou spravodajskej jednotky a údajmi na základe, ktorých možno jednoznačne identifikovať spravodajskú jednotku. Poukazujeme v tejto súvislosti na bod 16. návrhu, kde sa takto pomenovaný subjekt uvádza ako spravodajská jednotka, ale aj na § 21 ods. 1 zákona, kde sa uvádza, síce v inej súvislosti, spojenie „fyzická osoba, ktorá je podnikateľom“. 	O 	A 	 	
MV SR 	K čl. I bodu 5: 
Znenie bodu 5 odporúčame upraviť do normatívnej podoby alebo bez náhrady vypustiť. Napr. slová „pridržiavajú medzinárodných dokumentov“ nie je vhodne použité. Zároveň je potrebné uviesť, že poznámky pod čiarou k príslušným odkazom nie sú súčasťou právneho predpisu; majú informatívnu hodnotu. Podľa Kódexu postupov pre európsku štatistiku, prijatého 28. septembra 2011 Výborom pre Európsky štatistický systém, sa štatistické orgány, medzi ktoré patria Komisia (Eurostat), národné štatistické inštitúcie a iné vnútroštátne orgány zodpovedné za rozvoj, tvorbu a šírenie európskej štatistiky, spoločne s vládami, ministerstvami a Európskou radou zaväzujú, že tento kódex budú dodržiavať, avšak uvedenie tohto dokumentu len do poznámky pod čiarou, nie je postačujúcom formou pre jeho záväznosť pre ministerstvá a ostatné ústredné orgány štátnej správy. 	O 	A 	Novelizačný bod bol vypustený. 	
MV SR 	K čl. I bodom 6 až 8:  
V bode 6 návrhu odporúčame za slová „štatistický systém“ doplniť slová „Slovenskej republiky“. Uvedené spojenie je použité v bode 7 a 8 návrhu, preto je potrebné použiť ho aj v bode 6, kde sa uvádza po prvýkrát. Zákon musí byť terminologicky presný a jednotný. 	O 	A 	 	
MV SR 	K čl. I bodu 11:  
Podľa navrhovanej zmeny dochádza v § 8 k vypusteniu písm. l) a m). Vypustením najmä písm. m) však následne nie je jasné, komu táto úloha prináleží, ako aj nie je zabezpečená reciprocita výmeny štatistických informácií v porovnaní s písm. o). A preto navrhujeme ponechať § 8 písm. m) v nasledovnom znení: „získava a zhromažďuje zahraničné štatistické informácie na účely porovnávania stavu a vývoja štatistík Slovenskej republiky so zahraničím.“. 	O 	N 	Na účely porovnania stavu a vývoja štatistík SR so zahraničím sa využívajú údaje a on-line databázy Eurostatu. 	
MF SR 	Všeobecne 
V doložke vplyvov časti „Vplyvy na informatizáciu spoločnosti“ bode 6. 1 je potrebné uviesť vlastnosť a úroveň elektronickej služby; nesúhlasím s konštatovaním, že zavádzaná nová služba je na úrovni I (informatívna úroveň). Uvedené je potrebné zosúladiť s § 47 výnosu Ministerstva financií SR č. 55/2014 Z. z. o štandardoch pre informačné systémy verejnej správy. 	Z 	A 	Na základe predložených dokladov a vysvetlenia, MF SR ustúpilo od zásadnej pripomienky 	
MF SR 	Všeobecne 
Návrh je potrebné upraviť gramaticky (napr. v úvodnej vete na konci doplniť bodku), zosúladiť s Legislatívnymi pravidlami vlády SR (ďalej len „LPV“) [napr. čl. I bod 2 § 2 písm. f) zosúladiť s čl. 6 LPV a vypustiť slovo „najmä“ a v bode 14 § 13 ods. 2 vypustiť slovo „akejkoľvek“ alebo ho nahradiť iným vhodným výrazom] a s prílohou č. 5 LPV (ďalej len „príloha LPV“) [napr. názov právneho predpisu zosúladiť s bodom 17 prílohy LPV, body 5 a 6 zosúladiť s bodom 30 prílohy LPV, v bode 21 poznámku pod čiarou k odkazu 9f zosúladiť s bodom 22 prílohy LPV, v doložke zlučiteľnosti bode 3 písm. a) všetky nariadenia, ktoré boli vydané pred dátumom vstupu Slovenskej republiky do EÚ uvádzať v Mimoriadnom vydaní Úradného vestníka EÚ, kap./zv.].  	O 	A 	 	
MF SR 	K čl. I k bodu 12 ( § 11 ods. 2 ) 
Navrhované znenie nie je celkom súladné s osobitnou časťou dôvodovej správy, pretože v osobitnej časti dôvodovej správy k tomuto ustanoveniu sa konštatuje povinnosť používať metodiku a štatistické klasifikácie, povinnosť konzultovať metodiku tvorby administratívneho zdroja a v návrhu sa len konštatuje konanie príslušných štátnych orgánov pri štatistických zisťovaniach pri konzultáciách s úradom. Upozorňujem, že podľa § 32 za porušenie povinností ustanovených týmto zákonom môže byť uložená dotknutému subjektu pokuta, a preto odporúčam predmetné ustanovenie zvážiť. 
 	O 	A 	 	
MF SR 	K čl. I k bodu 13 (§ 13 ods. 1) 
Navrhované znenie prvej vety žiadam upraviť takto: 

„Na výkon štátnej štatistiky alebo európskej štatistiky ministerstvá, ostatné ústredné orgány štátnej správy, štátne organizácie, orgány územnej samosprávy a verejnoprávne inštitúcie na požiadanie úradu poskytujú údaje, ktoré získavajú, zhromažďujú, spracúvajú alebo uchovávajú pri výkone svojej činnosti na základe osobitných predpisov.“. 

Pôvodne navrhované znenie by bolo možné vyložiť aj tak, že ukladá povinnosť poskytnúť údaje na požiadanie úradu na akékoľvek účely, t.j. nielen na vedenie štatistických registrov a štatistických zisťovaní. 
 	O 	A 	 	
MF SR 	K čl. I k bodu 16 (§ 18 ods. 5) 
V navrhovanom znení druhej vete odporúčam prehodnotiť slová „v písomnej podobe“, pretože pojem „písomná forma“ zahŕňa tak listinnú ako aj elektronickú podobu. Správne by sa mala uvádzať „listinná podoba“, ak sa nemá na mysli aj elektronická. 
 	O 	A 	 	
MF SR 	K čl. I k bodu 20 (§ 29 ods. 1) 
V navrhovanom znení žiadam za slovom „upozornený“ čiarku nahradiť bodkou a text za ňou vypustiť; navrhované znenie ustanovuje povinnosť zachovávať mlčanlivosť len v prípade písomného upozornenia, pričom povinnosť zachovávať mlčanlivosť vyplýva aj napríklad zo znenia § 11 ods. 2 Daňového poriadku. 
 	O 	A 	Úprava textu podľa pripomienky ÚOOÚ 	
MF SR 	K čl. I k bodu 21 (§ 30 ods. 4) 
Odporúčam na konci navrhovaného znenia pripojiť túto vetu: „Údaje sa poskytnú vo forme, ktorá neumožňuje priame určenie právnickej osoby alebo fyzickej osoby, ktorých sa poskytnuté údaje týkajú.“, pretože navrhované znenie je nesúladné s ustanoveniami Daňového poriadku o daňovom tajomstve (§ 11). 
 	O 	A 	Pripomienka akceptovaná úpravou textu v § 2 písm. g) 	
MF SR 	Nad rámec návrhu  
Žiadam v § 20 doplniť nový odsek 4 v tomto znení: 

„(4) Úrad je povinný písomne oznamovať zaradenie do sektora alebo vyradenie zo sektora verejnej správy v registri organizácií vedenom úradom dotknutej právnickej osobe a Ministerstvu financií Slovenskej republiky do 30 dní po vykonaní tejto zmeny.“. 

Zaradenie subjektu do sektora verejnej správy, prípadne jeho vyradenie má pre uvedený subjekt právne následky a pre ministerstvo sú tieto údaje rozhodujúce pri zostavovaní a plnení rozpočtu verejnej správy. 
 	Z 	A 	Na základe pripomienky bol vložený v § 21 nový odsek 4. 	
MK SR 	K čl. I bodu 21 
V navrhovanom znení § 30 ods. 4 odporúčame vypustiť slová „mimo rozumných pochybností“ z dôvodu nadbytočnosti, ako aj vzhľadom na ich možný nejednoznačný výklad. 
Zároveň odporúčame prehodnotiť správnosť odkazu v poznámke pod čiarou 9f, keďže § 26 zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov neobsahuje odsek 14. 
 	O 	A 	 	
MK SR 	K čl. I bodu 16  
V tretej vete navrhovaného znenia § 18 ods. 5 odporúčame nahradiť slovo „stanoviť“ slovom „ustanoviť“. Zároveň odporúčame v poslednej vete za slovo „poskytovanie“ vložiť slová údajov prostredníctvom“, pretože spravodajská jednotka poskytuje údaje, nie formuláre. Legislatívno-technická pripomienka. 
 	O 	ČA 	Tretia veta bola z textu vypustená, v poslednej vete bola pripomienka akceptovaná zapracovaním do textu. 	
MK SR 	K čl. I bodu 6, 8 a 21 
V novelizačných bodoch 6, 8 a 21 sa nejednotne používajú slovné spojenie „Národný štatistický systém“ a spojenie „Národný štatistický systém Slovenskej republiky“. Odporúčame zjednotiť používanie pojmov, prípadne pre uvedené spojenie zaviesť legislatívnu skratku. Legislatívno-technická pripomienka. 
 	O 	A 	Text bol upravený zavedením legislatívnej skratky v bode 6. 	
MK SR 	K odkazom a poznámkam pod čiarou 
Pri písaní odkazov v normatívnom texte odporúčame za odkaz vložiť guľatú zátvorku. Pripomienka platí pre novelizačné body 5, 16 a 21. Legislatívno-technická pripomienka. 
 	O 	A 	 	
MK SR 	K čl. I bod 12  
V novelizačnom bode 12 odporúčame za prvú vetu vložiť čiarku a slová „metodiku štátnych štatistických zisťovaní konzultujú s úradom a používajú štatistické číselníky a štatistické klasifikácie vydané úradom“. Druhú vetu odporúčame vypustiť. 
 	O 	ČA 	Text prvej vety preformulovaný na základe viacerých pripomienok. Druhá veta bola v návrhu ponechaná. 	
MDVaRR SR 	K Čl. I novelizačnému bodu 4. 
Predmetný novelizačný bod odporúčam rozdeliť na dva samostatné novelizačné body, keďže druhá časť vety, začínajúca slovami „a v celom texte“, sa netýka len § 3 ods. 1.  	O 	N 	Z dôvodu prehľadnosti textu návrhu zákona predkladateľ ponechal pôvodné znenie. 	
MDVaRR SR 	K Čl. I novelizačnému bodu 14. 
Odporúčam slová „tak o tom informuje úrad“ nahradiť slovami „informuje o tom úrad“. 	O 	A 	 	
MDVaRR SR 	K Čl. I novelizačnému bodu 21. 
Odporúčam slová „mimo rozumných pochybností preukáže“ nahradiť slovami „nepochybne preukáže“ alebo „nespochybniteľne preukáže“. 	O 	A 	 	
MDVaRR SR 	K § 21 zákona 
Nad rámec novely žiadam v § 21 zákona za odsek 4 vložiť nový odsek 5, ktorý znie: 
„(5) Úrad písomne informuje dotknutý subjekt o zmene zaradenia v registri organizácií vrátane dátumu, od ktorého nastala účinnosť zmeny.“. 
Doterajší odsek 5 sa označuje ako odsek 6. 
Odôvodnenie: Úrad vykonáva zmeny v registri aj bez vedomia dotknutého subjektu, napríklad na základe požiadaviek kontrolných orgánov Európskej komisie. Vzhľadom na povinnosť subjektu upraviť ekonomickú evidenciu v súlade so zaradením do registra organizácií je nutné poskytnúť dotknutému subjektu informáciu o zmene a dátume účinnosti. 
Túto pripomienku považujem za zásadnú. 
 	Z 	A 	Na základe pripomienky bol vložený v § 21 nový odsek 4. 	
MPRV SR 	K čl. I. bodu 4 
Odporúčame za slovo " texte" vložiť slovo" zákona" 	O 	A 	 	
MPRV SR 	K čl. I. bodu 16 § 18 ods. 5 
Vzhľadom k tomu, že niektoré oblasti Slovenska ( napr. na Orave a Liptove, kde sa nachádzajú odľahlé sídla fariem)) nie sú plne pokryté internetovým signálom odporúčame stanoviť výnimku z povinnosti poskytovať údaje v elektronickej podobe pre spravodajské jednotky, ktorých sídla sa nachádzajú v oblastiach nepokrytých internetovým signálom. Spravodajské jednotky v oblastiach nepokrytých internetovým signálom nebudú schopné zabezpečiť vypĺňanie elektronického formulára, čo by malo za následok nesplnenie spravodajskej povinnosti z dôvodu prekážky , ktorú nemože spravodajská jednotka priamo ovplyvniť a mohlo by to mať negatívny vplyv na reálnosť výsledkov štátnych štatistických zisťovaní, v rámci ktorých bude v roku 2015 MPRV SR sledovať 23 rezortných štátnych štatistických zisťovaní. 	O 	A 	 	
MPRV SR 	K čl. I. bodu 17 
slová "európskymi normami" odporúčame nahradiť slovami" právne záväznými aktmi Európskej únie". 	O 	N 	V novelizačnom bode pojem "európske normy" nezahŕňa len smernice, nariadenia a rozhodnutia Európskej únie, preto by jeho nahradenie slovami "právne záväzné akty Európskej únie" nebol správny.  	
MO SR 	K bodu 4 
Za slovo „texte“ odporúčame vložiť slovo „zákona“. 	O 	A 	 	
MO SR 	K uvádzacej vete bodu 5 a 6 
Slová „novým“ a „novými“ odporúčame vypustiť ako nadbytočné. 	O 	A 	 	
MO SR 	K bodu 5 
Poznámku pod čiarou k odkazu 1aa) odporúčame vypustiť, vzhľadom na to, že v poznámkach pod čiarou nemožno uvádzať predpisy, ktoré neboli vyhlásené v zbierke zákonov alebo publikované v Úradnom vestníku Európskych spoločenstiev alebo Úradnom vestníku Európskej únie. 	O 	A 	Novelizačný bod bol vypustený. 	
MO SR 	K bodu 8 
Slová „na konci sa pripájajú“ odporúčame nahradiť slovami „pripájajú sa“. 	O 	N 	Text je v súlade s Legislatívnym pravidlami vlády SR. 	
MO SR 	K bodu 10 
Slovo „úrad“ odporúčame vypustiť ako nadbytočné. 	O 	A 	 	
MO SR 	K bodu 13 
Za slovo „štátnej“ odporúčame vložiť slovo „štatistiky. 	O 	A 	 	
MO SR 	K bodu 14 
Slová „tak o tom informuje“ odporúčame nahradiť slovami „informuje o tom“ a slovo „predtým“ odporúčame nahradiť slovom „pôvodne“. 	O 	ČA 	Prvá časť pripomienky je akceptovaná, druhú časť pripomienky predkladateľ neakceptoval, nakoľko nahradením slova "predtým" slovom "pôvodne" by mal text iný zmysel.  	
MO SR 	K bodu 16 
Znenie splnomocňovacieho ustanovenia odporúčame upraviť v súlade s bodom 23 Prílohy č. 5 k Legislatívnym pravidlám vlády Slovenskej republiky. 	O 	A 	Pripomienka akceptovaná v § 18 vložením nového odseku 6. 	
MO SR 	K bodu 17 
Slová „európskymi normami“ odporúčame nahradiť slovami „právne záväznými aktmi Európskej únie“. 	O 	N 	V novelizačnom bode pojem "európske normy" nezahŕňa len smernice, nariadenia a rozhodnutia Európskej únie, preto by jeho nahradenie slovami "právne záväzné akty Európskej únie" nebol správny.  	
MO SR 	K bodu 21 
V odseku 4 odporúčame slová „mimo rozumných pochybností“ vypustiť ako nadbytočné. Za citáciou odseku 4 odporúčame doplniť slová „Poznámka pod čiarou k odkazu 9e sa vypúšťa.“. V poznámke pod čiarou k odkazu 9f odporúčame uviesť správny odkaz na príslušné ustanovenie zákona č. 172/2005 Z. z. a pri demonštratívnom výpočte právnych predpisov odporúčame citovať aspoň dva právne predpisy.  	O 	A 	 	
MZVaEZ SR 	K Doložke zlučiteľnosti právneho predpisu s právom EÚ 
V rámci doložky zlučiteľnosti odporúčame uvádzať názvy sekundárnych právnych aktov v takom tvare, v akom boli uverejnené v Úradnom vestníku EÚ.  	O 	A 	 	
MZVaEZ SR 	K Doložke zlučiteľnosti právneho predpisu s právom EÚ 
V rámci doložky zlučiteľnosti odporúčame správne kategorizovať akty uvedené v podsekcii sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii - po 30. novembri 2009).  	O 	A 	 	
MZVaEZ SR 	K Čl. I, bod 2 
V § 2 písm. f) v druhej vete odporúčame správne uviesť legislatívnu skratku takto "(ďalej len "identifikačné číslo")" 	O 	A 	 	
MZVaEZ SR 	Čl. I, bod 5 a 6 
V úvodných vetách bodov 5 a 6 odporúčame v súlade s legislatívno-technickými pokynmi ((bod 30) vypustiť slovo "nový" resp. "novými" 	O 	A 	 	
MZVaEZ SR 	Čl. I, bod 14 
Upozorňujeme predkladateľa, že splniť informačnú povinnosť navrhovanú v novom odseku 2 pravdepodobne nebude možné vždy realizovať. 

Odôvodnenie: 
Splniť informačnú povinnosť do 30. apríla bežného roka, že v ďaľšom roku sa už nevytvorí v dohodnutom rozsahu poskytovaný administratívny zdroj alebo že sa zmení predtým dohodnutý rozsah údajov a v poskytovanom administratívnom zdroji pravdepodobne nebude možné vždy realizovať z dôvodu, že ide o značný časový predstih. 

 	O 	A 	Pripomienka akceptovaná úpravou textu 	
MPSVR SR 	Všeobecná pripomienka 
Návrh obsahuje viacero legislatívno-technických a gramatických chýb, ktoré odporúčame opraviť. Napr. v čl. I bode 5 v navrhovanom znení § 3 ods. 4 slová „sa pridržiavajú medzinárodných dokumentov zakotvujúcich“ odporúčame nahradiť slovami „dodržujú medzinárodné dokumenty zakotvujúce“, v čl. I bode 21 v navrhovanom znení § 30 ods. 4 odporúčame slová „ktorý mimo rozumných pochybností“ nahradiť vhodnejším výrazom 
a na konci vety odporúčame slová „iba v jej rámci“ nahradiť slovami „iba v rámci tejto činnosti“, v osobitnej časti dôvodovej správy k čl. I bodu 1 prvej vete odporúčame slová „teda hlavne“ nahradiť slovami „v zmysle“ a v osobitnej časti dôvodovej správy k čl. I bodu 4 prvej vete odporúčame slovo „zrušiť“ nahradiť slovom „vypustiť“. 
Odôvodnenie: Legislatívno-technická a gramatická pripomienka. 
 	O 	A 	 	
MPSVR SR 	K čl. I bod 12 
Upozorňujeme, že v čl. I bode 12 v navrhovanom znení § 11 ods. 2 je ministerstvám, ostatným ústredným orgánom štátnej správy a štátnym organizáciám ustanovená povinnosť konzultovať so Štatistickým úradom Slovenskej republiky metodiku pri štatistických zisťovaniach a používať štatistické číselníky a klasifikácie. Metodiku zhromažďovania iných údajov má dotknutá organizácia konzultovať ak vie, že budú použité ako administratívne zdroje Štatistického úradu Slovenskej republiky. Nie je zrejmé, odkiaľ sa má dotknutá organizácia dozvedieť, že zhromažďované údaje budú použité ako administratívne zdroje Štatistického úradu Slovenskej republiky. Zároveň nie je zrejmé, či sa uvedené dotýka všetkých organizácií, ktoré určitými údajmi disponujú alebo len organizácií, ktoré sú ich pôvodným zdrojom (logicky by sa to malo vzťahovať asi len na pôvodný zdroj a nie druhotné zhromažďovania). 
 	O 	A 	Pripomienka bola akceptovaná úpravou textu. 	
MPSVR SR 	K osobitnej časti dôvodovej správy k čl. I bod 6 
Odporúčame do osobitnej časti dôvodovej správy k čl. I bodu 6 uviesť, v čom spočíva pridaná hodnota založenia národného štatistického systému v porovnaní so súčasným legislatívnym stavom. 
Odôvodnenie: Z ustanovenia § 4 ods. 3 a 4 navrhovaných v čl. I bodu 6 návrhu ako 
aj z dôvodovej správy nie je úplne zrejmá pridaná hodnota založenia národného štatistického systému, ak spočíva iba vo zverejnení orgánov, ktoré ho tvoria. 
 	O 	N 	Vymedzenie národného štatistického systému SR dlhodobo absentovalo a je nevyhnutné z viacerých dôvodov: 
- Samotný pojem patrí k základným štatistickým pojmom, je definovaný vo viacerých kľúčových štatistických dokumentoch, napr. Glossary OECD (http://www.oecd.org/std/na/1963116.pdf, Metadata, concepts and definitions Eurostatu: http://ec.europa.eu/eurostat/ramon/nomenclatures/index.cfm?TargetUrl=LST_NOM&StrGroupCode=CONCEPTS&StrLanguageCode=EN 

- Bežne sa používa v dôležitých materiáloch a medzinárodnej štatistickej praxi, napr.: Základné princípy oficiálnej štatistikyOSN (Fundamental Principles of Official Statistics) revidovaná preambula z roku 2013, návrh novely nariadenia EP a Rady č. 223/2009, závery ECOFINu: Key issues in the Autumn 2012 a 2013, 5. ročná správa výboru ESGAB pre EP a Radu EU Statistics: Key issues in the Autumn 2012 

- Je nevyhnutný v súvislosti s legislatívnym zakotvením koordinačnej úlohy ŠÚ SR voči iným vnútroštátnym producentom štátnej a európskej štatistiky, t.j. musí byť jasné, ktoré inštitúcie SR má ŠÚ SR koordinovať (samozrejme len v oblasti ich štatistickej produkcie a štatistickej metodológie). 
 	
MPSVR SR 	K doložke vybraných vplyvov 
Odporúčame v doložke vybraných vplyvov, časti „Vplyvy na podnikateľské prostredie“ uviesť koľkých právnických osôb a fyzických osôb (tzv. spravodajských jednotiek) 
sa predmetný prechod na elektronickú komunikáciu dotkne a aké budú ich dodatočné náklady alebo úspora v nasledujúcich rokoch. 
Odôvodnenie: Informácia, že v súčasnosti využíva elektronickú komunikáciu 29 % 
z dotknutých subjektov je nepostačujúca. 
 	O 	A 	V doložke vplyvov predkladateľ doplnil počet spravodajských jednotiek, ktorých sa prechod na elektronickú komunikáciu týka.  	
MŠVVaŠ SR 	K Čl. I bodu 12 
V § 11 ods. 2 sa za slová " Pri štatistických zisťovaniach" vkladajú slová " ktoré môže úrad využívať pre potreby štátnej štatistiky" 

Odôvodnenie: doplnenie textu v druhej vete upresňuje znenie ustanovenia. 	O 	A 	 	
MŠVVaŠ SR 	K Čl. I bodu 21 
V § 30 ods. 4 odporúčame vypustiť slová "mimo rozumných pochybností" 

Odôvodnenie: slovné spojenie nepatrí do zákona, slová "rozumných pochybností" nemožno korektne vysvetliť a v kontexte vyjadrenia v ustanovení ho považujeme za nadbytočné. 	O 	A 	 	
MŠVVaŠ SR 	pripomienka nad rámec právnej úpravy 
Odporúčame v § 27 ods. 5 písm. b) a d), v § 27 ods. 7 a 9 a v § 33 ods. 2 nahradiť slová " obvodný úrad" slovami "okresný úrad" 

Odôvodnenie: ide o zmeny v súlade so zákonom č. 180/2013 Z.z. o organizácii miestnej štátnej správy a o zmene a doplnení niektorých zákonov. 	O 	N 	nahradenie slov "obvodný úrad" slovami "okresný úrad" je už upravené v § 9 ods. 16 zákona č.180/2013 Z. z. 	
MZ SR 	7. K bodu 21 
Žiadame upraviť poznámku pod čiarou k odkazu 9f (neexistujúci § 26 ods. 14 zákona 172/2005 Z. z.) a zároveň žiadame jednoznačne vymedziť okruh subjektov, ktorým je možné poskytnúť na základe zmluvy dôverný štatistický údaj. 

Táto pripomienka je zásadná. 

Odôvodnenie: Vymedzenie, že ide o subjekt vykonávajúci vedeckú činnosť s príkladným výpočtom zákonov v poznámke pod čiarou je nedostatočné. Z ustanovenia nie je jasné, kto bude kontrolovať, či tento subjekt poskytnuté dôverné údaje skutočne použije len v rámci vedeckej činnosti. 

 	Z 	A 	Pripomienka bola akceptovaná úpravou textu. 	
MZ SR 	6. K bodu 16 
Z dôvodu právnej istoty spravodajských jednotiek žiadame výnimky z povinnosti poskytovať údaje v elektronickej podobe ustanoviť priamo v zákone alebo možnosť vydania vyhlášky, ktorá by upravovala dané výnimky zmeniť na povinnosť úradu predmetnú vyhlášku vydať. Ďalej upozorňujeme na skutočnosť, že zavedenie tohto ustanovenia do praxe bude veľmi komplikované. Organizácia, ktorá realizuje zber údajov v rámci štátnych štatistických zisťovaní, nemusí mať informáciu o počte zamestnancov spravodajskej jednotky - fyzickej osoby. Reálne teda bude musieť prijať formulár v papierovej podobe od každej spravodajskej jednotky, pretože to nebude možné skontrolovať. 

Odôvodnenie: Jednoznačné vymedzenie okruhu osôb, na ktoré sa vzťahuje výnimka z povinnosti poskytovať údaje v elektronickej podobe. 
 	O 	A 	Pripomienka akceptovaná úpravou textu. 	
MZ SR 	5. K bodu 14 
Ustanovenie § 13 ods. 2 žiadame formulačne upraviť a jednoznačne vymedziť povinnosť osoby, ktorá neplánuje ďalej zbierať údaje a nebude ich úradu poskytovať ako administratívny zdroj, vopred o tom informovať úrad. 
V § 13 ods. 2 žiadame slovo „ďalšom“ nahradiť slovom „nasledujúcom“ a slová „tak o tom informuje“ nahradiť slovami „informuje o tom“. 

Odôvodnenie: Spresnenie ustanovení. 
 	O 	A 	Pripomienka akceptovaná úpravou textu 	
MZ SR 	4. K bodu 13 
Žiadame ponechať pôvodné znenie odseku, ktoré jednoznačne vymedzuje aj lehotu a bezplatnosť poskytovania údajov. Z hľadiska aplikácie v praxi je podľa nášho názoru v súčasnosti platné znenie postačujúce. 

Táto pripomienka je zásadná. 
 	Z 	A 	Pripomienka bola akceptovaná úpravou textu. 	
MZ SR 	3. K bodu 12 
Žiadame špecifikovať, čo je potrebné konzultovať so Štatistickým úradom pri zhromažďovaní administratívnych údajov, ktoré nespadajú do programu štátnych štatistických zisťovaní. Z uvedeného textu nie je jasné, či je potrebné konzultovať všetky metodiky rezortných zisťovaní, ktoré sú mimo programu štátnych štatistických zisťovaní, alebo len tie, ktoré sú administratívnym zdrojom. Ak je zámerom, že je to pre ministerstvá, ostatné ústredné orgány a štátne organizácie povinné, žiadame to explicitne uviesť. 

Táto pripomienka je zásadná. 

Odôvodnenie: Z predloženého znenia nie je jasné, čo je potrebné konzultovať so Štatistickým úradom. V dôvodovej správe sa uvádza povinnosť používania metodiky a povinnosť konzultácií so Štatistickým úradom pri zhromažďovaní administratívnych údajov, avšak vo vlastnom texte sa § 11 sa neuvádza žiadna povinnosť pre ministerstvá, ostatné ústredné orgány a štátne organizácie. Uvedené žiadame zosúladiť, alebo dôvodovú správu náležite upraviť. 
 	Z 	A 	Pripomienka bola akceptovaná úpravou textu. 	
MZ SR 	2. K bodu 11 
Slová „poskytuje metodickú pomoc“ žiadame nahradiť slovami „metodicky usmerňuje“. 
Odôvodnenie: Spresnenie ustanovenia. 
 	O 	N 	Slová "poskytuje metodickú pomoc" predstavujú pomoc len v prípade potreby, naproti tomu "metodiky usmerňuje" znamená priame riadenie. 	
MZ SR 	1. K bodu 5 
Ustanovenie § 3 ods. 4 zaväzuje ústredné orgány štátnej správy pridržiavať sa medzinárodných dokumentov zakotvujúcich zásady dobrej praxe štátnej a oficiálnej štatistiky, pričom sa odkazuje na kódex, ktorý nebol vyhlásený v Zbierke zákonov SR ani publikovaný v Úradom vestníku EÚ. Žiadame poznámku v súlade s Legislatívnymi pravidlami vlády SR vypustiť a spresniť ustanovenú povinnosť. 

Táto pripomienka je zásadná. 

Odôvodnenie: Z ustanovenia nie je jasné, ako majú tieto orgány požadovanú povinnosť plniť, ani aké sankcie im za jej porušenie hrozia. 
 	Z 	A 	Predkladateľ vypustil novelizačný bod. 	
ÚV SR 	K predkladacej správe 
V prvom odseku, prvej vete navrhujeme uviesť názov dokumentu v správnom tvare, a to: „Plánu legislatívnych úloh vlády SR na rok 2014“. 

Zdôvodnenie: 
Názov uvedeného dokumentu v zmysle uznesenia vlády SR č. 696 zo 4. decembra 2013 znie: „Plán legislatívnych úloh vlády SR na rok 2014“. 
 	O 	A 	 	
ÚV SR 	K vlastnému materiálu a k predkladacej správe 
Vo vlastnom materiáli, Čl. I, bod 12. a v druhom odseku predkladacej správy odporúčame zosúladiť používanie pojmov „administratívny údaj“ a „administratívny zdroj údajov“. 

Zdôvodnenie: 
Súčasne platný zákon o štátnej štatistike pozná a používa iba pojem „administratívny zdroj“. 
 	O 	A 	Text bol upravený, pojem "administratívny údaj" bol z návrhu vypustený. 	
ÚV SR 	K návrhu uznesenia vlády SR 
Pri úlohe B.2. odporúčame nahradiť slová „ministra financií“ slovami „podpredsedu vlády a ministra financií Slovenskej republiky“. 
V časti „Vykonajú“ odporúčame nahradiť slová „minister financií Slovenskej republiky“ slovami „podpredseda vlády a minister financií Slovenskej republiky“. 
 	O 	A 	 	
ÚJD SR 	Bod 5 
Poznámka pod čiarou je v rozpore s Legislatívnymi pravidlami vlády SR - bod 21 "V poznámke pod čiarou nemožno uvádzať predpisy, ktoré neboli vyhlásené v zbierke zákonov alebo publikované v Úradnom vestníku Európskych spoločenstiev alebo Úradnom Vestníku Európskej únie; to neplatí, ak sa v poznámke pod čiarou odkazuje na technickú normu (bod 22)." 

 	O 	A 	Novelizačný bod bol vypustený. 	
ÚJD SR 	Bod 5 
Slovné spojenie "sa pridžiavajú" nepovažujeme za jednoznačné a odporúčame zmeniť formuláciu. 

Vzhľadom na záväzný charakter právnej normy musí byť právna norma jasná. V dôvodovej správe predkladateľ uvádza: "Navrhuje sa zakotviť miernejšiu formu viazanosti úradu týmito dokumentmi (výraz „sa pridržiavajú“), ktorá zodpovedá ich povahe „soft law“, ale vyjadruje jednoznačný zámer zachovávať ich." Subjekty buď sú niečim viazané alebo nie sú, nemožno však uložiť miernejšiu viazanosť. 	O 	A 	Novelizačný bod bol vypustený. 	
ÚJD SR 	Bod 12 
Navrhujeme zadefinovať pojem "administratívny údaj". 

Tento pojem nie je v zákone 540/2001 Z. z. definovaný. 	O 	A 	pripomienka akceptovaná úpravou textu 	
OAP SVL ÚV SR 	K predkladacej správe 
1. V štvrtom odseku predkladacej správy je potrebné vypustiť slová „ES a“ vzhľadom na právne dôsledky prijatia Lisabonskej zmluvy. 

2. V zmysle čl. 18 ods. 4 písm. i) Legislatívnych pravidiel vlády Slovenskej republiky je potrebné v predkladacej správe uviesť informáciu, či návrh zákona má alebo nemá byť predmetom vnútrokomunitárneho pripomienkového konania. 
 	O 	A 	 	
OAP SVL ÚV SR 	K čl. I bodu 5 
V zmysle ôsmeho pododseku bodu 21 prílohy č. 5 k Legislatívnym pravidlám vlády SR v poznámke pod čiarou nemožno uvádzať predpisy, ktoré neboli vyhlásené v Zbierke zákonov SR alebo v Úradnom vestníku ES/EÚ. Poznámku pod čiarou k odkazu 1aa) a príslušný odkaz je preto potrebné z návrhu vypustiť. Informáciu o týchto dokumentoch je možné poskytnúť v dôvodovej správe. Tiež odporúčame zvážiť preformulovanie alebo vypustenie navrhovaného § 3 ods. 4, ktorého znenie sa javí ako deklaratórne. 
 	O 	A 	Novelizačný bod bol vypustený. 	
OAP SVL ÚV SR 	K čl. I bodu 10 
Vzhľadnom na uvádzaciu časť § 8 odporúčame v navrhovanom písmene g) tohto paragrafu nahradiť slová „úrad na požiadanie poskytuje“ slovami „poskytuje na požiadanie“. 
 	O 	A 	 	
OAP SVL ÚV SR 	K čl. I bodu 17 
V navrhovanom § 19 ods. 1 je potrebné slová „európskymi normami“ nahradiť v súlade so zaužívanou legislatívnou terminológiou slovami „právne záväznými aktmi Európskej únie“. 
 	O 	N 	V novelizačnom bode pojem "európske normy" nezahŕňa len smernice, nariadenia a rozhodnutia Európskej únie, preto by jeho nahradenie slovami "právne záväzné akty Európskej únie" nebol správny.  	
OAP SVL ÚV SR 	K čl. I bodu 21 
V navrhovanom § 30 ods. 4 odporúčame vypustiť slová „mimo rozumných pochybností“ z dôvodu nadbytočnosti. 
 	O 	A 	 	
OAP SVL ÚV SR 	K doložke zlučiteľnosti 
1. V záujme prehľadnosti doložky zlučiteľnosti žiadame v nej uvedené právne záväzné akty EÚ, ktoré už majú novelizácie, uvádzať s dodatkom „v platnom znení“. Potom nie je potrebné uvádzať samostatne ich novelizácie. Napríklad všetky nariadenia EÚ uvedené na prvej strane doložky zlučiteľnosti sú novelizáciami iných už v doložke zlučiteľnosti uvedených nariadení. 

2. V bode 3 písm. a) doložky zlučiteľnosti v časti sekundárne právo EÚ prijaté po 30. novembri 2003 sú mnohé právne záväzné akty EÚ, ktoré sú nelegislatívnymi aktmi, nesprávne uvedené v časti legislatívne akty. Právne záväzné akty EÚ je potrebné správne zatriediť. V časti legislatívne akty je potrebné správne ponechať len nariadenia EÚ s týmto číslom: 1350/2013, 1260/2013, 549/2013, 99/2013 v platnom znení, 70/2012 v platnom znení, 1337/2011 v platnom znení, 692/2011 v platnom znení, 691/2011, 492/2011. Ostatné predkladateľom uvedené právne záväzné akty EÚ v časti sekundárne právo EÚ prijaté po 30. novembri 2003 sú buď nelegislatívnymi aktmi alebo novelizáciami iných už v doložke zlučiteľnosti uvedených právne záväzných aktov EÚ. 

3. Niektoré právne záväzné akty EÚ uvedené v doložke zlučiteľnosti sú už zrušené, preto je ich potrebné z doložky zlučiteľnosti vypustiť. Ide o tieto akty: nariadenie (ES) č. 1234/2007, nariadenie (ES) č. 1833/2006, nariadenie (ES) č. 1083/2006, nariadenie (ES) č. 831/2002. 
 	O 	A 	 	
GP SR 	1. K bodu 5 
V uvádzacej vete odporúčame vypustiť slovo „novým“ (bod 30 prílohy č. 5 k Legislatívnym pravidlám vlády Slovenskej republiky). 
 	O 	A 	Novelizačný bod bol vypustený. 	
GP SR 	2. K bodu 6 
Uvádzaciu vetu odporúčame upraviť v zmysle pripomienky k bodu 5. 
 	O 	A 	 	
GP SR 	3. K bodu 7 
Navrhované doplnenie pôsobnosti úradu odporúčame zaradiť do § 8 („Pôsobnosť úradu“). 
 	O 	ČA 	úprava textu 	
GP SR 	4. K bodu 8 
Navrhované doplnenie § 6 ods. 1 odporúčame vypustiť ako nadbytočné. Podľa bodu 7 predseda úradu koordinuje národný štatistický systém, t.j. za koordináciu tohto systému aj zodpovedá. Osobitné ustanovenie o zodpovednosti za koordináciu považujeme za nadbytočné. 
 	O 	A 	 	
GP SR 	5. K bodu 13 
Nad slovo predpisov odporúčame umiestniť odkaz 3), ktorý je v platnom znení § 13 ods. 1 prvej vete umiestnený nad slovom „predpisov“. Máme zato, že odkaz platí aj pre navrhované znenie § 13 ods. 1 prvej vety. 
 	O 	A 	 	
GP SR 	6. K bodu 14 
V § 13 ods. 2 odporúčame slová „Ak ten, kto“ nahradiť slovami „Subjekty uvedené v § 13 ods. 1“ a náležite upraviť celé ustanovenie. 
 	O 	A 	 	
GP SR 	7. K bodu 15 
V § 18 ods. 3 odporúčame na konci pripojiť slová „podľa odseku 5“ z dôvodu, že formu vyplnenia formulára ustanovuje § 18 ods. 5. 
 	O 	A 	 	
GP SR 	8. K bodu 16 
V § 18 ods. 5 považujeme za potrebné preformulovať tretiu vetu. Výnimky zo zákonom uloženej povinnosti nemôžu byť predmetom vykonávacieho predpisu, ale mali by byť obsahom zákona; tento postup sa týka aj určenia „ďalších“ (v zákone neuvedených) spôsobov poskytovania údajov – ide o povinnosť spravodajských jednotiek. 
 	O 	A 	prepracovanie textu 	
GP SR 	9. K bodu 21 
V § 30 ods. 4 odporúčame vypustiť slová „mimo rozumných pochybností“ z dôvodu nezrozumiteľnosti a nadbytočnosti. 
 	O 	A 	 	
KOZ SR 	Stanovisko k návrhu zákona, ktorým sa mení a dopĺňa zákon č. 540/2001 Z. z. o štátnej štatistike v znení neskorších predpisov 
KOZ SR k predloženému návrhu nemá pripomienky. 	O 	A 	 	
ÚOOÚ 	K čl. I bodu 2. 
Požadujeme, aby boli jednotlivé údaje, na základe ktorých je možné identifikovať spravodajskú jednotku v texte rozčlenené zvlášť pre právnické osoby a fyzické osoby. Táto pripomienka je zásadná. 

Odôvodnenie: 
Súčasné navrhované znenie môže pôsobiť mätúco. Navrhujeme, aby boli jednotlivé údaje rozčlenené pre kategóriu právnických osôb a kategóriu fyzických osôb samostatne. 
 	Z 	A 	Na rozporovom konaní ustúpil ÚOOÚ SR od pripomienky ako zásadnej. 	
ÚOOÚ 	K čl. I bodu 12. 
Navrhujeme zadefinovať pojem „administratívne údaje“. 

Odôvodnenie: 
Navrhovaný materiál ani zákon č. 540/2001 Z. z. o štátnej štatistike v znení neskorších predpisov nikde neuvádza, čo rozumieť pod pojmom „administratívne údaje“. Navrhujeme preto či už v tomto alebo inom ustanovení zaviesť legálnu definíciu tohto pojmu. 
 	O 	A 	Pripomienka akceptovaná, pojem "administratívne údaje" bol vypustený. 	
ÚOOÚ 	K čl. I bodu 20 
Požadujeme upraviť alebo vypustiť časť vety „ak bol písomne upozornený, že sa mu poskytuje dôverný štatistický údaj a je povinný zachovať o ňom mlčanlivosť.“ Táto pripomienka je zásadná. 

Odôvodnenie: 
Povinnosť mlčanlivosti o dôverných štatistických údajoch by mala byť zakotvená aj bez nutnosti o nej poučiť subjekt, ktorému boli tieto dôverné štatistické údaje na vedecké účely poskytnuté. V opačnom prípade by mohlo dôjsť k protiprávnemu zásahu do práv a právom chránených záujmov fyzických osôb, ktorý by mohol byť zapríčinený aj nedbalosťou. Súčasné navrhované znenie totiž explicitne vyžaduje, aby bol subjekt o tejto povinnosti poučený, inak nevzniká. Subjektívna vedomosť, či predmetný údaj je dôverným štatistickým údajom (tak ako je uvedené v dôvodovej správe) by nemal podľa nášho názoru mať za následok vznik alebo absenciu tejto povinnosti. 
 	Z 	A